title: 86/297/EEZ: Direktiva Vijeća od 26. svibnja 1986. o usklađivanju zakonodavstava država članica o priključnim pogonskim vratilima na traktorima na kotačima za poljoprivredu i šumarstvo i njihovoj zaštiti

text:
               13/Sv. 012

               HR

               Službeni list Europske unije

               43

         31986L0297

               L 186/19

               SLUŽBENI LIST EUROPSKE UNIJE

               26.05.1986.

      DIREKTIVA VIJEĆA

   od 26. svibnja 1986.
   o usklađivanju zakonodavstava država članica o priključnim pogonskim vratilima na traktorima na kotačima za poljoprivredu i šumarstvo i njihovoj zaštiti
   (86/297/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije (1),
   uzimajući u obzir mišljenje Skupštine (2),
   uzimajući u obzir mišljenje Gospodarskog i socijalnog odbora (3),
   budući da se tehnički zahtjevi koje sukladno nacionalnom pravu moraju zadovoljavati traktori na kotačima za poljoprivredu i šumarstvo između ostalog odnose i na njihova priključna pogonska vratila i njihovu zaštitu;
   budući da se ti zahtjevi razlikuju od jedne države članice do druge; budući da je stoga potrebno da sve države članice pored svojih postojećih propisa ili umjesto njih usvoje iste zahtjeve kako bi se posebice omogućilo uvođenje postupka EEZ homologacije tipa, koji je bio predmet Direktive Vijeća 74/150/EEZ od 4. ožujka 1974. o usklađivanju zakonodavstava država članica u odnosu na homologaciju tipa traktora na kotačima za poljoprivredu i šumarstvo (4), kako je zadnje izmijenjena Aktom o pristupanju Španjolske i Portugala, za svaki tip traktora;
   budući da Rezolucija Vijeća od 29. lipnja 1978. o programu mjera Europskih zajednica o sigurnosti i zdravstvenoj zaštiti na radu (5) predviđa uporabu načela za sprečavanje nesreća kod planiranja i stvaranja proizvodnih pogona i strojeva, uključujući i područje poljoprivrede; budući da zahtjevi o priključnim pogonskim vratilima i njihovoj zaštiti predstavljaju sigurnosne čimbenike;
   budući da usklađivanje nacionalnih zakonodavstava o traktorima na kotačima za poljoprivredu i šumarstvo uključuje uzajamno priznavanje pregleda, koje svaka država članica provodi na temelju zajedničkih zahtjeva,
   DONIJELO JE OVU DIREKTIVU:
   Članak 1.
   1.   „Traktori za poljoprivredu i šumarstvo” znači bilo koje motorno vozilo opremljeno kotačima ili gusjenicama koje ima najmanje dvije osovine, a čija je glavna funkcija njegova vučna snaga i koje je posebno konstruirano za vuču, guranje, nošenje i pokretanje određenih oruđa, strojeva ili prikolica namijenjenih za uporabu u poljoprivredi i šumarstvu. Može biti opremljen za prijevoz tereta i putnika.
   2.   Ova se Direktiva primjenjuje samo na traktore definirane u stavku 1. koji su opremljeni pneumatskim gumama, imaju najmanje dvije osovine i najveću konstrukcijsku brzinu između 6 i 30 km/h.
   Članak 2.
   Ni jedna država članica ne smije odbiti dodjeljivanje EEZ homologacije tipa ni nacionalne homologacije tipa traktora, niti odbiti ili zabraniti prodaju, registraciju, stavljanje u uporabu ni uporabu traktora iz razloga vezanih uz priključno pogonsko vratilo i njegovu zaštitu ako ono zadovoljava zahtjeve iz Priloga I.
   Članak 3.
   Ova Direktiva ne utječe na pravo država članica da, poštujući odredbe Ugovora, propišu zahtjeve koje smatraju potrebnim za osiguravanje zaštite radnika pri uporabi dotičnih traktora pod uvjetom da to ne podrazumijeva preinake priključnog pogonskog vratila i njegove zaštite na način koji nije propisan ovom Direktivom.
   Članak 4.
   Izmjene potrebne za prilagođavanje zahtjeva iz Priloga I. i obrasca certifikata o EEZ homologaciji tipa iz Priloga II. tehničkom napretku donose se u skladu s postupkom utvrđenim u članku 13. Direktive 74/150/EEZ.
   Članak 5.
   1.   Države članice donose zakone i druge propise potrebne za usklađivanje s ovom Direktivom u roku od 18 mjeseci od njezina donošenja. One o tome odmah obavješćuju Komisiju. Međutim, zahtjevi iz točke 5.2. Priloga I. ne primjenjuju se prije 1. listopada 1995.
   2.   Države članice osiguravaju da se Komisiji dostavi tekst glavnih odredaba nacionalnog zakonodavstva koje donesu u području na koje se odnosi ova Direktiva.
   Članak 6.
   Ova je Direktiva upućena državama članicama.

      Sastavljeno u Bruxellesu 26. svibnja 1986.

            Za Vijeće

            Predsjednik

         G. BRAKS

      (1)  SL C 164, 23.6.1983., str. 5.

      (2)  SL C 307, 14.11.1983., str. 104.

      (3)  SL C 341, 19.12.1983., str. 2.

      (4)  SL L 84, 28.3.1974., str. 10.

      (5)  SL C 165, 11.7.1978., str. 3.
   PRILOG I.
   DEFINICIJE I PODRUČJE PRIMJENE, ZAHTJEV ZA EEZ HOMOLOGACIJU TIPA, EZ HOMOLOGACIJA TIPA PRIKLJUČNOG POGONSKOG VRATILA I ZAHTJEVI ZA KONSTRUKCIJU I UGRADNJU PRIKLJUČNOG POGONSKOG VRATILA I NJEGOVE ZAŠTITE
   1.   DEFINICIJE I PODRUČJE PRIMJENE

               1.1.

               „Priključno pogonsko vratilo” (PPV) znači produženi dio traktorskog pogonskog vratila namijenjenog za prijenos gibanja na priključni stroj.

               1.2.

               Odredbe ove Direktive primjenjuju se samo na priključna pogonska vratila definirana u točki 1.1. i smještena u stražnjem dijelu traktora. Međutim, točka 5.2. (dolje) se odnosi na traktore čiji je razmak kotača, namjestiv ili ne, na jednoj od pogonskih osovina i iznosi najmanje 1 150 mm.

         2.   ZAHTJEV ZA EEZ HOMOLOGACIJU TIPA

               2.1.

               Zahtjev za homologaciju tipa traktora s obzirom na priključno pogonsko vratilo i njegovu zaštitu podnosi proizvođač ili njegov ovlašteni zastupnik.

               2.2.

               Uz zahtjev moraju se priložiti tri primjerka crteža u odgovarajućem i dovoljno prikladnom mjerilu onih traktorskih dijelova na koje se odnose zahtjevi ove Direktive.

               2.3.

               Tehničkoj službi odgovornoj za provođenje homologacijskih ispitivanja tipa mora se dostaviti traktor koji je predstavnik tipa traktora koji se homologira ili dio (dijelovi) koji se smatra da je (su) bitan (bitni) za provođenje ispitivanja tipa zahtijevanih u ovoj Direktivi.

         3.   EEZ HOMOLOGACIJA

               3.1

               Certifikat, koji odgovara obrascu iz Priloga II., mora se priložiti certifikatu o EEZ homologaciji tipa traktora za svaku dodijeljenu ili odbijenu homologaciju.

         4.   TIPOVI PRIKLJUČNIH POGONSKIH VRATILA
   4.1.   Značajke priključnih pogonskih vratila moraju odgovarati jednom od tipova opisanih u tablici 1:
   TABLICA 1.

      Značajke tipova priključnih pogonskih vratila

               Tip

               Nazivni promjer (mm)

               Broj žljebova

               Nazivni broj okretaja (min-1) (1)

               1.

               35

               6

               ravnih žljebova

               540 i/ili 1 000

               2.

               35

               21

               evolventnih žljebova

               3.

               45

               20

         4.2.   Na odgovarajući način mora održati broj okretaja priključnog vratila.
   4.3.   Ako između motora i PPV-a postoji više od jednog prijenosnog omjera, svaka promjena tog omjera mora biti vidljiva. Također se mora, posebnim konstrukcijskim mjerama spriječiti slučajne promjene toga prijenosnog omjera, posebno na veći broj okretaja. Ta sigurnosna naprava mora djelovati pri svakoj uporabi priključnog vratila.
   4.4.   Izabrani broj okretaja PPV-a mora biti uvijek jasno prikazan.
   5.   KONSTRUKCIJSKI ZAHTJEV I ZAHTJEVI ZA UGRADBU
   5.1.   Smjer vrtnje stražnjeg PPV-a

   Ako se gleda u smjeru vožnje traktora, PPV se okreće u smjeru kazaljke na satu.
   5.2.   Sigurnosni prostor oko PPV-a

   Sigurnosni prostor oko PPV-a mora biti u skladu sa slikom 1. i mjerama iz tablice 2.

   TABLICA 2.

      Mjere sigurnosnog prostora

               Tip

               A najmanje

               B najviše

               C najviše

               F najmanje

               G najmanje

               I najmanje

               R kuglasto najviše

               α najmanje

               1

               76

               80

               60

               120

               240

               280

               76

               55o

               2

               3

               89

               100

               65

               145

               290

               295

               89

               51o

         5.3.   Zaštita PPV-a

   5.3.1.   Zaštitni pokrov

   5.3.1.1.   Priključno pogonsko vratilo mora biti zaštićeno pokrovom koji je pričvršćen na traktoru i koji najmanje pokriva vrh i obje bočne strane PPV-a kako je prikazano na slici 2. Dopušteni su također i drugi načini koji osiguravaju sličan stupanj zaštite kao na primjer: PPV je uvučen u tijelo traktora ili je zaštićen drugim (posebnim) dijelom (nosačem kuke za vuču, pokrovom vučne spojnice itd.).
   5.3.1.2.   Mjere zaštitnog pokrova za svaki tip PPV-a navedeni su u tablici 3.
   5.3.1.3.   Traktor također mora imati dodatni nepomični zaštitni pokrov koji u potpunosti pokriva priključno pogonsko vratilo kad ono nije u uporabi.
   5.3.2.   Značajke zaštitnih pokrova

   5.3.2.1.   Zaštitni pokrov mora biti tako oblikovan tako da ne ometa uporabu i održavanje traktora (već da ih olakša). Održavanje mora biti moguće bez uklanjanja zaštitnog pokrova.
   5.3.2.2.   Uporabljeni materijali moraju biti otporni na vremenske utjecaje, pri hladnom vremenu moraju zadržati svoja mehanička svojstva i zadovoljavajuću mehaničku tvrdoću.
   5.3.2.3.   Zaštitni pokrov ne smije imati šiljaste i oštre rubove, nikakve otvore čiji je promjer ili dužina stranice kvadrata ili pravokutnika veća od 8 mm, osim otvora koji su potrebni za pričvršćivanje lanca zaštitnog pokrova kardanskog vratila. Zaštitni pokrov mora izdržati težinu od 120 daN, osim u slučaju da je izveden tako da se ne može upotrijebiti kao stuba.

   TABLICA 3.

      Mjere zaštitnog pokrova priključnog pogonskog vratila

               Tip

               Mjere zaštitnoga pokrova (2)

               (mm)

               A

               b ± 5

               c ± 5

               d ± 5

               1

               70

               125

               85

               285

               2

               70

               125

               85

               285

               3

               80

               150

               100

               300

      (1)  Osim priključnog pogonskog vratila čiji je broj okretaja povezan s brzinom vožnje traktora.

      (2)  Ako traktor straga ima dva priključna pogonska vratila, mjere b i/ili d se mogu prilagoditi tako da se ostvari potrebna udaljenost između vratila i zaštitnog pokrova.
   PRILOG II.
   OBRAZAC


title: Direktiva Komisije 2011/81/EU od 20. rujna 2011. o izmjeni Direktive 98/8/EZ Europskog parlamenta i Vijeća radi uvrštenja deltametrina kao aktivne tvari u njezin Prilog I.  Tekst značajan za EGP

text:
               13/Sv. 048

               HR

               Službeni list Europske unije

               109

         32011L0081

               L 243/16

               SLUŽBENI LIST EUROPSKE UNIJE

               20.09.2011.

      DIREKTIVA KOMISIJE 2011/81/EU
   od 20. rujna 2011.
   o izmjeni Direktive 98/8/EZ Europskog parlamenta i Vijeća radi uvrštenja deltametrina kao aktivne tvari u njezin Prilog I.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno drugi podstavak njezinoga članka 16. stavka 2.,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđuje se popis aktivnih tvari koje trebaju biti predmet procjene radi njihovog mogućeg uvrštenja u priloge I., I.A ili I.B Direktivi 98/8/EZ. Na tom popisu nalazi se deltametrin.

               (2)

               U skladu s Uredbom (EZ) br. 1451/2007, deltametrin je ocijenjen sukladno članku 11. stavku 2. Direktive 98/8/EZ radi njegove uporabe u vrsti pripravka 18, insekticidima, akaricidima i pripravcima za suzbijanje ostalih artropoda (člankonožaca), kako je utvrđeno u Prilogu V. toj Direktivi.

               (3)

               U skladu s člankom 14. stavcima 4. i 6. Uredbe (EZ) br. 1451/2007, Švedska je u svojstvu države članice izvjestiteljice 27. lipnja 2008. Komisiji dostavila izvješće nadležnoga tijela zajedno s preporukom.

               (4)

               Izvješće nadležnoga tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi tog pregleda su, u okviru Stalnog odbora za biocidne pripravke 6. svibnja 2011., uvršteni u izvješće o procjeni.

               (5)

               Iz ocjenjivanja proizlazi da se za biocidne pripravke koji se koriste kao insekticidi, akaricidi i pripravci za suzbijanje ostalih artropoda (člankonožaca) i sadrže deltametrin može očekivati da će zadovoljavati zahtjeve utvrđene u članku 5. Direktive 98/8/EZ. Stoga je deltametrin primjereno uvrstiti u Prilog I. toj Direktivi.

               (6)

               Na razini Unije nisu ocijenjene sve potencijalne uporabe. Stoga je primjereno da države članice procijene one uporabe ili scenarije izloženosti i one rizike za ljudske populacije i sastavnice okoliša koji nisu reprezentativno obrađeni u procjeni rizika na razini Unije, a kod izdavanja odobrenja za pripravke, da osiguraju poduzimanje odgovarajućih mjera ili postavljanje posebnih uvjeta kojima bi se utvrđeni rizici smanjili na prihvatljive razine.

               (7)

               U svjetlu rizika koji su utvrđeni za vodeni ekosustav kad su se pripravci koristili za tretiranje unutarnjih pregrada, što je rezultiralo emisijama određenog opsega u postrojenja za pročišćavanje otpadnih komunalnih voda, primjereno je propisati da se pripravci ne odobravaju za takve uporabe, osim ako se dostavljenim podacima dokazuje da će pripravak zadovoljavati zahtjeve i članka 5. i Priloga VI. Direktivi 98/8/EZ, ako je to potrebno, primjenom odgovarajućih mjera za ublažavanje rizika.

               (8)

               Odredbe ove Direktive treba primjenjivati istodobno u svim državama članicama kako bi se biocidnim pripravcima koji sadrže aktivnu tvar deltametrin osigurao jednaki tržišni pristup u Uniji te kako bi se općenito olakšalo pravilno funkcioniranje tržišta biocidnih pripravaka.

               (9)

               Prije uvrštenja aktivne tvari u Prilog I. Direktivi 98/8/EZ, državama članicama i zainteresiranim stranama treba osigurati razuman rok kako bi im se omogućilo da se pripreme za udovoljavanje novim zahtjevima koje to uvrštenje donosi i kako bi se osiguralo da podnositelji zahtjeva koji su izradili tehničku dokumentaciju mogu u potpunosti iskoristiti desetogodišnje razdoblje zaštite podataka koje, u skladu s člankom 12. stavkom 1. točkom (c) podtočkom ii. Direktive 98/8/EZ, počinje od dana uvrštenja.

               (10)

               Nakon uvrštenja, državama članicama treba omogućiti razuman rok za provedbu članka 16. stavka 3. Direktive 98/8/EZ.

               (11)

               Direktivu 98/8/EZ treba stoga u skladu s time izmijeniti.

               (12)

               Mjere predviđene ovom Direktivom u skladu su s mišljenjem Stalnoga odbora za biocidne pripravke,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ izmjenjuje se u skladu s Prilogom ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 30. rujna 2012. godine.
   One primjenjuju te odredbe od 1. listopada 2013.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine toga upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 20. rujna 2011.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.
   PRILOG
   U Prilog I. Direktivi 98/8/EZ dodaje se sljedeći unos:

                  Br.

                  Opći naziv

                  Naziv IUPAC
                  Identifikacijske oznake

                  Minimalna čistoća aktivne tvari u biocidnom pripravku koji se stavlja na tržište

                  Datum uvrštavanja

                  Rok za usklađivanje s člankom 16. stavkom 3. (osim pripravaka koji sadrže više od jedne aktivne tvari, za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštavanju koja se odnosi na dotičnu aktivnu tvar)

                  Datum isteka uvrštenja

                  Vrsta pripravka

                  Posebne odredbe (1)

                  „49.

                  deltametrin

                  (S)-α-ciano-3-fenoksibenzil (1R,3R)-3-(2,2-dibromovinil)-2,2- dimetilciklopropan karboksilat
                  CAS br.: 52918-63-5
                  EZ br.: 258-256-6

                  985 g/kg

                  1. listopada 2013.

                  30. rujna 2015.

                  30. rujna 2023.

                  18

                  Kod procjene zahtjeva za izdavanje odobrenja za pripravak u skladu s člankom 5. i Prilogom VI. države članice procjenjuju, ako je to relevantno za konkretan pripravak, one uporabe ili scenarije izloženosti i one rizike za ljudske populacije i sastavnice okoliša koji nisu reprezentativno obrađeni u procjeni rizika na razini Unije.
                  Pripravci se ne odobravaju za tretiranje u zatvorenom prostoru koje rezultira emisijama u postrojenja za pročišćavanje komunalnih otpadnih voda u opsegu za koji je procjena rizika na razini Unije pokazala neprihvatljive rizike, osim ako se dostavljenim podacima ne dokaže da će pripravak zadovoljavati zahtjeve članka 5. i Priloga VI., ako je to potrebno, primjenom odgovarajućih mjera za ublažavanje rizika.”

      (1)  Za provedbu općih načela Priloga VI., sadržaj i zaključci izvješća o procjeni dostupni su na internetskoj stranici Komisije: http://ec.europa.eu/comm/environment/biocides/index.htm.


title: Direktiva Komisije 2012/39/EU od 26. studenoga 2012. o izmjeni Direktive 2006/17/EZ u pogledu određenih tehničkih zahtjeva za testiranje ljudskih tkiva i stanica  Tekst značajan za EGP

text:
               15/Sv. 27

               HR

               Službeni list Europske unije

               53

         32012L0039

               L 327/24

               SLUŽBENI LIST EUROPSKE UNIJE

         DIREKTIVA KOMISIJE 2012/39/EU
   od 26. studenoga 2012.
   o izmjeni Direktive 2006/17/EZ u pogledu određenih tehničkih zahtjeva za testiranje ljudskih tkiva i stanica
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2004/23/EZ Europskog parlamenta i Vijeća od 31. ožujka 2004. o utvrđivanju standarda kvalitete i sigurnosti za postupke darivanja, prikupljanja, testiranja, obrade, čuvanja, skladištenja i distribucije ljudskih tkiva i stanica (1), a posebno njezin članak 28. točku (e),
   budući da:

               (1)

               Direktivom Komisije 2006/17/EZ od 8. veljače 2006. o provedbi Direktive 2004/23/EZ Europskog parlamenta i Vijeća u pogledu određenih tehničkih zahtjeva za darivanje, prikupljanje i testiranje ljudskih tkiva i stanica (2) zahtijeva se da se za darivatelje koji žive na područjima visoke incidencije ili potječu iz tih područja ili čiji seksualni partneri potječu iz tih područja ili u slučajevima kada roditelji darivatelja potječu iz tih područja mora provesti testiranje na antitijela HTLV-I. To se testiranje zahtijeva i za darivatelje reproduktivnih stanica, u skladu s Prilogom III. Direktivi 2006/17/EZ, i za druge darivatelje, u skladu s njezinim Prilogom II.

               (2)

               Nedavni znanstveni dokazi Europskog centra za prevenciju i kontrolu bolesti (ECDC) i iskustva u praksi pokazali su da je pri sadašnjem stanju znanstvenih spoznaja vrlo teško odrediti što je područje visoke incidencije HTLV-I. Stoga se taj zahtjev za testiranje ne provodi na ujednačen način.

               (3)

               „Incidencija” mjeri stopu pojavljivanja novih slučajeva bolesti ili stanja, dok „prevalencija” predstavlja udio oboljelih od određene bolesti u populaciji u određeno vrijeme. U praksi, podaci o prevalenciji dostupniji su od podataka o incidenciji. Dodatno, prevalencija je relevantnija mjera od incidencije ako se procjenjuje utjecaj kronične bolesti unutar određene zajednice i za procjenu naknadnih potreba. Upućivanja na visoku incidenciju stoga je primjereno zamijeniti upućivanjima na visoku prevalenciju, kako bi se u svim državama članicama osigurala usklađenija provedba zahtjeva za testiranje na HTLV-I.

               (4)

               Točkom 4.2. Priloga III. Direktivi 2006/17/EZ zahtijeva se da se uzorci krvi moraju uzeti kod svakog darivanja, i to za darivanja reproduktivnih stanica između partnera (ne za izravnu uporabu) i između osoba koje nisu partneri.

               (5)

               Što se tiče darivanja reproduktivnih stanica između partnera, nedavni znanstveni dokazi pokazuju da zahtijevanje testiranja u fiksnim vremenskim intervalima u trajanju do maksimalno 24 mjeseci ne bi umanjilo razinu sigurnosti dotičnih stanica sve dok u bankama tkiva koje koriste tehnologiju potpomognute reprodukcije postoje uvedeni sustavi sigurnosti i kvalitete, u skladu s člankom 16. Direktive 2004/23/EZ. Unutar tih vremenskih intervala rezultati prethodnih testova provedenih na istom darivatelju mogu se smatrati pouzdanima.

               (6)

               Budući da se testiranjem kod svakog darivanja ne unapređuje sigurnost reproduktivnih stanica koje se daruju između partnera, iskustvo u praksi pokazuje da je taj zahtjev skup i opterećujući i za pacijente i za sustave zdravstvene zaštite. Kako bi se djelovalo proporcionalnije u odnosu na cilj sigurnosti koji se želi postići, primjereno je državama članicama omogućiti da testiranje propišu u fiksnim vremenskim intervalima koje mogu utvrditi do maksimalno 24 mjeseca, umjesto kod svakog darivanja.

               (7)

               Mjere predviđene ovom Direktivom u skladu su s mišljenjem Odbora osnovanog člankom 29. Direktive 2004/23/EZ,

         DONIJELA JE OVU DIREKTIVU:
   Članak 1.
   Prilozi II. i III. Direktivi 2006/17/EZ mijenjaju se u skladu s Prilogom ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije 17. lipnja 2014. One Komisiji odmah dostavljaju tekst tih odredaba.
   Kada države članice donose te odredbe, one sadržavaju upućivanje na ovu Direktivu ili se nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 26. studenoga 2012.

            Za Komisiju

            Predsjednik

         José Manuel BARROSO

      (1)  SL L 102, 7.4.2004., str. 48.

      (2)  SL L 38, 9.2.2006., str. 40.
   PRILOG
   Prilozi II. i III. Direktivi 2006/17/EZ mijenjaju se kako slijedi:

               (1)

               U Prilogu II. točka 1.2. zamjenjuje se sljedećim:

                           „1.2.

                           Testiranje na antitijela HTLV-I mora se provesti za darivatelje koji žive u područjima visoke prevalencije ili potječu iz takvih područja, odnosno darivatelje čiji seksualni partneri potječu iz takvih područja ili u slučaju kada roditelji darivatelja potječu iz takvih područja”;

               (2)

               Prilog III. mijenja se kako slijedi:

                           (a)

                           točka 2.4. zamjenjuje se sljedećim:

                                       „2.4.

                                       testiranje na antitijela HTLV-I mora se provesti za darivatelje koji žive u područjima visoke prevalencije ili potječu iz takvih područja, odnosno darivatelje čiji seksualni partneri potječu iz takvih područja ili u slučaju kada roditelji darivatelja potječu iz takvih područja”;

                           (b)

                           točka 3.3. zamjenjuje se sljedećim:

                                       „3.3.

                                       testiranje na antitijela HTLV-I mora se provesti za darivatelje koji žive u područjima visoke prevalencije ili potječu iz takvih područja, odnosno darivatelje čiji seksualni partneri potječu iz takvih područja ili u slučaju kada roditelji darivatelja potječu iz takvih područja”;

                           (c)

                           točka 4.2. zamjenjuje se sljedećim:

                                       „4.2.

                                       Za darivanja koja nisu darivanja između partnera, uzorci krvi moraju se uzeti kod svakog darivanja.
                                       Za darivanje između partnera (nije za izravnu uporabu), uzorci krvi moraju se uzeti unutar tri mjeseca prije prvog darivanja. Za daljnja darivanja između partnera u kojima je darivatelj isti, daljnji uzorci krvi moraju se uzimati prema nacionalnom zakonodavstvu, ali najkasnije 24 mjeseca od prethodnog uzorkovanja.”.


title: Direktiva 2009/114/EEZ Europskog parlamenta i Vijeća od 16. rujna 2009. o izmjeni Direktive 87/372/EEZ o frekvencijskim pojasevima rezerviranim za usklađeno uvođenje javne paneuropske celularne digitalne kopnene pokretne komunikacije unutar Zajednice  Tekst značajan za EGP

text:
               13/Sv. 034

               HR

               Službeni list Europske unije

               169

         32009L0114

               L 274/25

               SLUŽBENI LIST EUROPSKE UNIJE

               16.09.2009.

      DIREKTIVA 2009/114/EEZ EUROPSKOG PARLAMENTA I VIJEĆA

   od 16. rujna 2009.
   o izmjeni Direktive 87/372/EEZ o frekvencijskim pojasevima rezerviranim za usklađeno uvođenje javne paneuropske celularne digitalne kopnene pokretne komunikacije unutar Zajednice
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom predviđenim u članku 251. Ugovora (2),
   budući da:

               (1)

               U Direktivi Vijeća 87/372/EEZ (3), koja je dopunjena Preporukom Vijeća od 25. lipnja 1987. o usklađenom uvođenju javnih paneuropskih celularnih digitalnih kopnenih pokretnih komunikacija unutar Zajednice (4) i Rezolucijom Vijeća od 14. prosinca 1990. o završnoj fazi usklađenog uvođenja javnih paneuropskih celularnih digitalnih kopnenih pokretnih komunikacija unutar Zajednice (GSM) (5), prepoznata je potreba za potpunim korištenjem resursa koje nude suvremene telekomunikacijske mreže, a osobito pokretni radio, u interesu gospodarskog razvoja Zajednice. Također je priznata jedinstvena prilika koju nudi prijelaz na sustav celularnih digitalnih pokretnih komunikacija druge generacije za uspostavljanje istinski paneuropskih pokretnih komunikacija.

               (2)

               Radiofrekvencijski pojasevi 890-915 MHz i 935-960 MHz bili su rezervirani za javne paneuropske celularne digitalne pokretne komunikacijske usluge koje su se pružale u svakoj državi članici u skladu sa zajedničkom specifikacijom poznatom kao globalni sustav pokretnih komunikacija (GSM). Kasnije je postao dostupan i takozvani prošireni radiofrekvencijski pojas (880-890 MHz i 925-935 MHz) za djelovanje GSM-a, a navedena tri radiofrekvencijska pojasa poznata su kao pojas 900 MHz.

               (3)

               Od 1987. razvijene su nove digitalne radijske tehnologije koje mogu pružati inovativne paneuropske elektroničke komunikacije i koje mogu zajednički djelovati s GSM-om u pojasu 900 MHz unutar tehnološki neutralnijeg regulatornog okvira nego ranije. Pojas 900 MHz ima dobra obilježja širenja, što omogućuje pokrivanje većih razdaljina nego što je to slučaj s frekvencijskim pojasevima i širenje suvremenih govornih, podatkovnih i multimedijskih usluga u slabije naseljena i ruralna područja.

               (4)

               Kako bi se doprinijelo ostvarenju ciljeva unutarnjeg tržišta i Komunikacije Komisije od 1. lipnja 2005. pod nazivom „Inicijativa i2010 – europsko informacijsko društvo za rast i zapošljavanje” te istodobno održala dostupnost GSM-a za korisnike u cijeloj Europi i u najvećoj mogućoj mjeri ojačalo tržišno natjecanje ponudom širokog izbora usluga i tehnologija korisnicima, pojas 900 MHz treba biti dostupan drugim tehnologijama za pružanje dodatnih kompatibilnih i naprednih paneuropskih usluga koje mogu zajednički djelovati s GSM-om.

               (5)

               Buduća uporaba pojasa 900 MHz, a osobito pitanje koliko dugo će GSM ostati referentna tehnologija za zajedničko tehničko djelovanje u tom pojasu, pitanje je od strateškog značaja za unutarnje tržište. Njega je potrebno ispitati zajedno s drugim pitanjima koja se odnose na politiku bežičnog pristupa Zajednice u budućim programima politike radiofrekvencijskog spektra koji će se usvojiti u skladu s Direktivom 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (6). U tim će se programima odrediti smjernice i ciljevi politike za strateško planiranje uporabe radiofrekvencijskog spektra u bliskoj suradnji sa Skupinom za politiku radiofrekvencijskog spektra (RSPG), koja je osnovana Odlukom Komisije 2002/622/EZ (7).

               (6)

               Liberalizacija uporabe pojasa 900 MHz mogla bi rezultirati narušavanjem tržišnog natjecanja. Osobito ako određenim operatorima pokretne mreže nije dodijeljen spektar u pojasu 900 MHz, oni bi se mogli naći u nepovoljnijem položaju u pogledu troškova i učinkovitosti u odnosu na operatore kojima je omogućeno pružanje usluga treće generacije u tom pojasu. U skladu s regulatornim okvirom za elektroničke komunikacije, a osobito s Direktivom 2002/20/EZ Europskog parlamenta i Vijeća od 7. ožujka 2002. o ovlaštenju elektroničkih komunikacijskih mreža i usluga (Direktiva o ovlaštenju) (8), države članice mogu izmijeniti i/ili revidirati prava na uporabu spektra i na taj način osigurati alate kojima će, prema potrebi, rješavati probleme narušavanja tržišnog natjecanja.

               (7)

               U roku od šest mjeseci od stupanja na snagu ove Direktive države članice trebaju prenijeti Direktivu 87/372/EEZ kako je izmijenjena. Iako to samo po sebi ne zahtijeva od država članica izmjenu postojećih prava uporabe ili pokretanje postupka ovlaštenja, države članice moraju poštovati zahtjeve Direktive 2002/20/EZ jednom kada pojas 900 MHz postane dostupan u skladu s ovom Direktivom. Pritom države članice posebno trebaju ispitati može li provedba ove Direktive narušiti natjecanje na dotičnim tržištima pokretnih komunikacija. Ako zaključe da je to moguće, trebaju razmotriti je li objektivno opravdano i razmjerno izmijeniti prava uporabe onih operatora kojima je dano pravo uporabe pojasa 900 MHz i, prema potrebi, revidirati prava uporabe i ponovno ih raspodijeliti kako bi se pristupilo rješavanju problema narušavanja. Prije donošenja takve mjere potrebno je provesti javno savjetovanje.

               (8)

               Svaki spektar koji je postao dostupan na temelju ove Direktive potrebno je dodijeliti transparentno i na način kojim će se spriječiti narušavanje natjecanja na mjerodavnim tržištima.

               (9)

               Kako bi se omogućilo zajedničko djelovanje drugih sustava s GSM sustavima u istom pojasu, potrebno je izbjeći štetne smetnje primjenom tehničkih uvjeta uporabe na tehnologije koje se razlikuju od GSM-a i koje koriste pojas 900 MHz.

               (10)

               Odlukom br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radijskog spektra u Europskoj zajednici (Odluka o radijskom spektru) (9), Komisiji se omogućuje donošenje tehničkih provedbenih mjera kojima se osiguravaju usklađeni uvjeti za dostupnost i učinkovitu uporabu radiofrekvencijskog spektra.

               (11)

               U skladu sa zahtjevom Komisije, Europska konferencija poštanskih i telekomunikacijskih uprava (CEPT) sastavila je tehnička izvješća kojima potvrđuje da univerzalni sustavi pokretnih komunikacija (UMTS) mogu zajednički djelovati s GSM sustavima u pojasu 900 MHz. Stoga pojas 900 MHz treba otvoriti za UMTS, sustav koji može zajednički djelovati s GSM sustavom, kao i za ostale sustave odmah nakon što se dokaže da mogu zajednički djelovati s GSM sustavom u skladu s postupkom određenim u Odluci o radiofrekvencijskom spektru za usvajanje usklađenih uvjeta za dostupnost i učinkovitu uporabu radiofrekvencijskog spektra. Ako država članica odluči dodijeliti prava uporabe za sustave sa specifikacijom UMTS 900, primjenom Odluke o radiofrekvencijskom spektru i odredbi Direktive 2002/21/EZ osigurat će se zaštita tih sustava od štetnih smetnji uzrokovanih radom drugih sustava.

               (12)

               Potrebno je osigurati odgovarajuću zaštitu između korisnika pojaseva obuhvaćenih ovom Direktivom te za postojeće korisnike susjednih pojaseva. Nadalje, potrebno je u obzir uzeti buduće sustave za zrakoplovne komunikacije iznad 960 MHz, koji će pomoći u ostvarivanju ciljeva politike Zajednice u ovom području. CEPT je u vezi s time izradio tehničke savjete.

               (13)

               Fleksibilnost u upravljanju spektrom i pristup spektru trebaju se povećati kako bi se doprinijelo ostvarivanju ciljeva unutarnjeg tržišta elektroničkih komunikacija. Stoga je pojas 900 MHz potrebno otvoriti drugim sustavima za pružanje drugih paneuropskih usluga odmah nakon što se potvrdi da ti sustavi mogu zajednički djelovati s GSM sustavima.

               (14)

               Kako bi se novim digitalnim tehnologijama omogućila uporaba pojasa 900 MHz zajedničkim djelovanjem s GSM sustavima, potrebno je izmijeniti Direktivu 87/372/EEZ i ukinuti rezervaciju toga pojasa isključivo za GSM,

         DONIJELI SU OVU DIREKTIVU:
   Članak 1.
   Izmjena Direktive 87/372/EEZ
   Direktiva 87/372/EEZ mijenja se kako slijedi:

               1.

               članak 1. zamjenjuje se sljedećim:
               „Članak 1.
               1.   Države članice na raspolaganje stavljaju radiofrekvencijske pojaseve 880-915 MHz i 925-960 MHz (pojas 900 MHz) za GSM i UMTS sustave te za ostale zemaljske sustave putem kojih se mogu pružati elektroničke komunikacijske usluge i koji mogu zajednički djelovati s GSM sustavima, u skladu s tehničkim provedbenim mjerama usvojenim na temelju Odluke br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (10);
               2.   Prilikom provedbe ove Direktive, države članice ispituju postoji li vjerojatnost da postojeća dodjela pojasa 900 MHz operatorima pokretne mreže koji se natječu u njihovom području narušava tržišno natjecanje na dotičnim tržištima pokretnih komunikacija te, ako je to opravdano i razmjerno, pristupaju rješavanju takvog narušavanja u skladu s člankom 14. Direktive 2002/20/EZ Europskog parlamenta i Vijeća od 7. ožujka 2002. o ovlaštenju u području elektroničkih komunikacijskih mreža i usluga (Direktiva o ovlaštenju) (11).

               2.

               članak 2. zamjenjuje se sljedećim:
               „Članak 2.
               Za potrebe ove Direktive primjenjuju se sljedeće definicije:

                           (a)

                           ‚GSM sustav’ znači elektronička komunikacijska mreža usklađena s normama za GSM koje je objavio Europski institut za telekomunikacijske norme (ETSI), a osobito s normama EN 301 502 i EN 301 511;

                           (b)

                           ‚UMTS sustav’ znači elektronička komunikacijska mreža usklađena s normama za UMTS koje je objavio ETSI, a osobito s normama EN 301 908-1, EN 301 908-2, EN 301 908-3 i EN 301 908-11.”;

               3.

               članak 3. zamjenjuje se sljedećim:
               „Članak 3.
               1.   Države članice donose zakone i druge propise potrebne za usklađivanje s ovom Direktivom do 9. svibnja 2010. One Komisiji odmah dostavljaju tekst tih mjera i korelacijsku tablicu između tih mjera i ove Direktive.
               Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.”;

               4.

               članak 4. se briše.

         Članak 2.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 3.
   Adresati
   Ova je Direktiva upućena državama članicama.

      Sastavljeno u Strasbourgu 16. rujna 2009.

            Za Europski parlament

            Predsjednik

         J. BUZEK

            Za Vijeće

            Predsjednica

         C. MALMSTRÖM

      (1)  Mišljenje od 25. veljače 2009. (još nije objavljeno u Službenom listu).

      (2)  Mišljenje Europskog parlamenta od 6. svibnja 2009. (još nije objavljeno u Službenom listu) i Odluka Vijeća od 27. srpnja 2009.

      (3)  SL L 196, 17.7.1987., str. 85.

      (4)  SL L 196, 17.7.1987., str. 81.

      (5)  SL C 329, 31.12.1990., str. 25.

      (6)  SL L 108, 24.4.2002., str. 33.

      (7)  SL L 198, 27.7.2002., str. 49.

      (8)  SL L 108, 24.4.2002., str. 21.

      (9)  SL L 108, 24.4.2002., str. 1.

      (10)  SL L 108, 24.4.2002., str. 1.

      (11)  SL L 108, 24.4.2002., str. 21.”